CELEX: 31962R0059
Language: el
Date: 1962-07-03 00:00:00
Title: ΕΟΚ Συμβούλιο: Κανονισμός αριθ. 59 περί τροποποιήσεως διατάξεως του κανονισμού αριθ. 17

Avis juridique important

|

31962R0059

ΕΟΚ Συμβούλιο: Κανονισμός αριθ. 59 περί τροποποιήσεως διατάξεως του κανονισμού αριθ. 17  

Επίσημη Εφημερίδα αριθ. 058 της 10/07/1962 σ. 1655 - 1656 Φινλανδική ειδική έκδοση: Κεφάλαιο 8 τόμος 1 σ. 0031  Σουηδική ειδική έκδοση: Κεφάλαιο 8 τόμος 1 σ. 0031  Δανική ειδική έκδοση: Σειρά I Κεφάλαιο 1959-1962 σ. 0220  Αγγλική ειδική έκδοση: Σειρά I Κεφάλαιο 1959-1962 σ. 0249  Ελληνική ειδική έκδοση: Κεφάλαιο 08 τόμος 1 σ. 0036  Ισπανική ειδική έκδοση: Κεφάλαιο 08 τόμος 1 σ. 0053  Πορτογαλική ειδική έκδοση : Κεφάλαιο 08 τόμος 1 σ. 0053 

ΚΑΝΟΝΙΣΜΟΣ αριθ. 59 περί τροποποιήσεως διατάξεως του κανονισμού αριθ. 17ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 87,  την πρόταση της Επιτροπής,  τη γνώμη της Συνελεύσεως Εκτιμώντας:  ότι, σύμφωνα με τον κανονισμό αριθ. 17 της 6ης Φεβρουαρίου 1962 οι συμφωνίες, αποφάσεις και εναρμονισμένες πρακτικές που αναφέρονται στο άρθρο 5 παράγραφος 1, πρέπει να έχουν κοινοποιηθεί προ της 1ης Αυγούστου 1962 για να επωφεληθούν των ευεργετικών  μεταβατικών μέτρων, που προβλέπονται στα άρθρα 6 παράγραφος 2 και 7 παράγραφος 1- ότι, προκειμένου να διευκολυνθεί η εφαρμογή των μεταβατικών μέτρων, πρέπει να παραταθεί η προθεσμία κατά τρεις μήνες γενικώς και κατά έξη μήνες για τις συμφωνίες, αποφάσεις και εναρμονισμένες πρακτικές, στις οποίες συμμετέχουν δύο μόνον επιχειρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Στο άρθρο 5 παράγραφος 1 του κανονισμού αριθ. 17 οι λέξεις "προ της 1ης Αυγούστου 1962", αντικαθίστανται από τις λέξεις "προ της 1ης Νοεμβρίου 1962".  2. Η ακόλουθη πρόταση προστίθεται στο άρθρο 5 παράγραφος 1 του κανονισμού αριθ. 17:  "Πάντως, κατά παρέκκλιση των προηγουμένων διατάξεων, οι συμφωνίες, αποφάσεις και εναρμονισμένες πρακτικές, στις οποίες συμμετέχουν μόνο δύο επιχειρήσεις, πρέπει να κοινοποιηθούν προ της 1ης Φεβρουαρίου 1963".  3. Στο άρθρο 7 παράγραφος 1 του κανονισμού αριθ. 17 οι λέξεις "εντός των προβλεπομένων στο άρθρο 5 παράγραφος 1 προθεσμιών" αντικαθιστούν τις λέξεις "προ της 1ης Αυγούστου 1962".   Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουλίου 1962.  Για το Συμβούλιο Ο Πρόεδρος E. COLOMBO